Breaking News เครือไทยเบฟ ซื้อสิทธิ์บริหาร STARBUCKS ประเทศไทย
เครือไทยเบฟ ซื้อสิทธิ์บริหาร STARBUCKS ประเทศไทย  ดีลดังกล่าวเป็นการร่วมทุนกันระหว่าง F&N Retail Connection บริษัทในเครือ ไทยเบฟ ของเสี่ยเจริญ และ Maxim’s Caterers บริษัทสัญชาติฮ่องกง
23 พ.ค. 2562

Breaking News
เครือไทยเบฟ ซื้อสิทธิ์บริหาร STARBUCKS ประเทศไทย
ดีลดังกล่าวเป็นการร่วมทุนกันระหว่าง F&N Retail Connection
บริษัทในเครือ ไทยเบฟ ของเสี่ยเจริญ และ Maxim’s Caterers บริษัทสัญชาติฮ่องกง
มูลค่าในการซื้อครั้งนี้ถูกประเมินอยู่ที่ระดับ 16,000 ล้านบาท..
แล้วตลาดร้านกาแฟในประเทศไทยใครเป็นอันดับ 1 ?
ปัจจุบัน Starbucks เปิดให้บริการร้านกาแฟในประเทศไทย 372 สาขา
ปี 2561 รายได้ 7,676 ล้านบาท กำไร 1,078 ล้านบาท
ในขณะที่คู่แข่งอย่าง Cafe Amazon เชนร้านกาแฟกว่า 2,300 สาขา
ปี 2561 ประมาณการรายได้ที่ 12,820 ล้านบาท
แสดงให้เห็นว่า
ถ้ามองรายได้รวม Amazon มียอดขายนำ Starbucks ไปไกลแล้ว
แต่หากเทียบรายได้ต่อสาขา Starbucks จะทำได้ดีกว่า..
สำหรับเสี่ยเจริญ
ก่อนหน้านี้ เสี่ยเจริญ ก็ซื้อสิทธิ์บริหารร้าน KFC บางสาขาในประเทศไทย มูลค่า 11,300 ล้านบาท
มาคราวนี้ก็ขยายมาธุรกิจร้านกาแฟ
ก็น่าติดตามไม่น้อยว่า เครือไทยเบฟ ยักษ์ใหญ่ในวงการเครื่องดื่มสัญชาติไทยจะบริหารจัดการร้านกาแฟระดับโลกสำเร็จมากแค่ไหน
แต่ที่แน่ๆ ตอนนี้ไม่ว่าจะเป็นเครื่องดื่มประเภทไหน
ตั้งแต่ น้ำเปล่า น้ำอัดลม ชาเขียว นม เหล้า เบียร์ และล่าสุดกาแฟ
ไทยเบฟมีครบทุกอย่างแล้ว
สมกับชื่อบริษัทว่า Thai Beverage จริงๆ
แต่ที่แปลกคือ กลับกลายเป็นว่าบริษัทนี้จดทะเบียนอยู่ในตลาดหลักทรัพย์สิงคโปร์..